भारतको बंगालमा नयाँ वर्षको अवसरमा देवी देवतालाई पूजा गर्छन् र रवीन्द्र संगीत र हांसखेल, ख्यालठट्टा, नाचगान गरेर मनाउँछन् । कुमाउ र गढवाल प्रदेशमा नयाँ वर्षको दिनमा पहेलो लुगा लगाएर आफ्ना बन्धुजनहरूलाई उपहार प्रदान गरिन्छ । राजस्थानमा मीठामीठा पकवान बनाएर बाँड्ने, खुवाउने गरी शुभकानाका साथ मनाइन्छ । विहारमा महिलाहरू जौका बालाहरू सजाएर गीत गाउँदै शुभकामना दिने गर्छन् । आसाममा शुभ वस्तुहरूलाई हेरी त्यस वर्षभरि नै शुभ हुनेछ भन्ने धारणा पाइन्छ । पन्जाबमा गणेश र लक्ष्मीको पूजा गरी शुभकामना व्यक्त गर्दै नाँचगानको आयोजना गरी मनाइन्छ । काश्मीरमा देवदेवीका शक्ति पीठहरूमा पूजाआजा गर्ने, आफ्ना छोरीको घरमा मीठामीठा खाने कुरा खाई सुखद् जीवनको शुभकामना व्यक्त गर्ने चलन छ ।
